SL Uradni list Evropske unije C 187/1

SPORAZUM

z dne 21. junija 2013

med Evropsko centralno banko in nacionalnimi centralnimi bankami držav članic, katerih valuta ni euro, o spremembah Sporazuma z dne 16. marca 2006 med Evropsko centralno banko in nacionalnimi centralnimi bankami držav članic zunaj euroobmočja o določitvi operativnih postopkov za mehanizem deviznih tečajev v tretji fazi ekonomske in monetarne unije

2013/C 187/01

1. Българска народна банка (Bolgarska narodna banka) Knyaz Alexander I Sq. 1 1000 София/Sofia БЪЛГАРИЯ/BULGARIA Hrvatska narodna banka Trg hrvatskih velikana 3 10002 Zagreb HRVATSKA Česká národní banka Na Příkopě 28 115 03 Praha 1 ČESKÁ REPUBLIKA Danmarks Nationalbank Havnegade 5 1093 København K DANMARK Latvijas Banka K. Valdemara iela 2a Rīga, LV-1050 LATVIJA Lietuvos bankas Totorių g. 4 LT-01121 Vilnius LIETUVA/LITHUANIA Magyar Nemzeti Bank Budapest Szabadság tér 8–9. 1054 MAGYARORSZÁG/HUNGARY Narodowy Bank Polski ul. Świętokrzyska 11/21 00-919 Warszawa POLSKA/POLAND Banca Națională a României Str. Lipscani nr. 25, sector 3 030031 București ROMÂNIA Sveriges Riksbank Brunkebergstorg 11 SE-103 37 Stockholm SVERIGE Bank of England Threadneedle Street London EC2R 8AH UNITED KINGDOM

ter

2. Evropska centralna banka (ECB)

(v nadaljevanju: stranke) SO SE –

ob upoštevanju naslednjega:

(1) Evropski svet se je z resolucijo z dne 16. junija 1997 (v nadaljevanju: Resolucija) odločil za vzpostavitev mehanizma deviznih tečajev (v nadaljevanju: ERM II) ob začetku tretje faze ekonomske in monetarne unije dne 1. januarja 1999.

(2) Po določbah Resolucije naj bi ERM II pomagal zagotoviti, da države članice, katerih valuta ni euro in ki sodelujejo v ERM II, usmerijo svojo politiko v stabilnost, spodbujal naj bi zbliževanje in državam članicam, katerih valuta ni euro, s tem pomagal v prizadevanjih za uvedbo eura.

(3) S pristopom Hrvaške k Evropski uniji bo njena nacionalna centralna banka (NCB), Hrvatska narodna banka, 1. julija 2013 postala del Evropskega sistema centralnih bank. Sporazum med centralnimi bankami o ERM II je zato treba temu ustrezno spremeniti –

SPORAZUMELE:

Člen 1

Spremembe Sporazuma med centralnimi bankami o ERM II zaradi pristopa Hrvaške

Hrvatska narodna banka postane stranka Sporazuma med centralnimi bankami o ERM II z učinkom od 1. julija 2013.

Člen 2

Nadomestitev Priloge II k Sporazumu med centralnimi bankami o ERM II

Priloga II k Sporazumu med centralnimi bankami o ERM II se nadomesti z besedilom Priloge k temu sporazumu.

Člen 3

Končni določbi

3.1 Ta sporazum spreminja Sporazum med centralnimi bankami o ERM II z učinkom od 1. julija 2013.

3.2 Ta sporazum je sestavljen v angleškem jeziku in pravilno podpisan s strani pooblaščenih predstavnikov strank. ECB, ki hrani izvirni sporazum, pošlje overjeno kopijo izvirnega sporazuma vsaki NCB držav članic, katerih valuta je euro, in vsaki NCB držav članic, katerih valuta ni euro. Ta sporazum se objavi v Uradnem listu Evropske unije.

V Frankfurtu na Majni, 21. junija 2013 Za Българска народна банка (Bolgarska narodna banka) … Za Hrvatska narodna banka … Za Česká národní banka … Za Danmarks Nationalbank … Za Latvijas Banka … Za Lietuvos bankas … Za Magyar Nemzeti Bank … Za Narodowy Bank Polski … Za Banca Națională a României … Za Sveriges Riksbank … Za Bank of England … Za Evropsko centralno banko …